《长安行》
宋代·赵蕃

东街女儿谁家子，有名籍籍长发市。
不知身失不自回，顾侈金珠炫罗绮。
西街贫女夫何如，年长不见行媒车。
有时视倡独叹息，从之不可翻踌躇。
伤哉彼倡不自丑，顾嘲贫女为牛后。
此时贫女将何言，嫁与不嫁悬诸天。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。